Da ny statlig kystruteavtale gjeldende fra 2021 ble kjent, var det klart at MS «Lofoten» siste sesong ville bli avsluttet i desember 2020. Kravet om universell utforming lot seg ikke realisere. Men sortien kom brått og overraskende allerede 18.mars i fjor, den gamle flotte dama fikk stoppordre pga pandemien og gikk umiddelbart til Hammerfest for å ligge i opplag. I september ble hun flyttet til Ålesund og tatt forsvarlig hand om av sitt trofaste mannskap på omlag 10-15 forskjellige manskap for å holde skipet i perfekt stand slik hun alltid var. Hurtigruten meldte den 9. November at også de siste rundreisene i 2020 med M/S «Lofoten» var avlyst. alt=Foto: Krg|miniatyr|325x325pk|MS «Lofoten» til kai i Marvika, Kristiansand. 1. januar 2021 ble skipet solgt til en pris av 20 millioner norske kroner til Sørlandets maritime videregående skole med OSM Thome som operatør. 326 000 timer hadde skipet da det ble levert til Kristiansand. Hovedmotoren «burre» går rundt med kun 170 omdreininger i minuttet, men med et sinnsykt høyt dreiemoment - og stemplene er 42 cm i diameter. Motoren blir smurt manuelt med oljekanner. «Dette blir et ypperlig skoleskip. Om bord her lærer man å håndtere et skip på den tradisjonelle måten. Det er nyttig å ta med seg uansett hva slags skip man skal jobbe på. Teknologien er tradisjonell og gammel, men fortsatt relevant. I tillegg er skipet oppgradert på svært mange områder med blant annet nye hjelpemotorer, ny elektrisk tavle og aircondition. Kombinasjonen av nytt og gammelt gir optimale muligheter i undervisningssammenheng» var uttalelsen fra skolen da de meldte de hadde kjøpt gamle Lofoten.